BRATISLAVA. Ministerstvo práce urobilo podľa Asociácie dôchodkových správcovských spoločností pri výpočtoch v informačnom letáku k druhému pilieru chyby. Asociácia sa nebráni rokovaniam o letáku, no žiada, aby si ministerstvo priznalo chybu. Asociácia prepočítala výsledky manažéra Petra vo všetkých troch príkladoch (25, 35 a 40 rokov).
Napriek tomu, že použila rovnaké údaje ako ministerstvo, vyšlo jej, že účasť v druhom pilieri je pre neho vo všetkých prípadoch výhodná. Metódu asociácie zatiaľ nik nespochybnil.